প্রথাগত নীতির উপর প্রতিষ্ঠিত প্রতিষ্ঠানগুলো নেতৃত্ব ও উপদেষ্টাদের উপর বিপুলভাবে নির্ভরশীল। তারা নিজেদের জ্ঞান ও বিবেচনার উপর ভিত্তি করে পলিসি, প্রসেডিউর, প্রক্রিয়া ইত্যাদি ক্ষেত্রে পরিবর্তন আনেন। কিন্তু এই নির্বাহী ও উপদেষ্টাবৃন্দ একাডেমিক উচ্চ জ্ঞানের অধিকারী হলেও তারা তৃলমূল কর্মকাণ্ডের প্রত্যক্ষ্যভাবে অংশ নেন না। কিন্তু কর্মীরা বাস্তব অভিজ্ঞতার কারণে অনেকসময়ই প্রকৃত সমস্যা ও সমাধানগুলো সম্বন্ধে বেশী সচেতন হয়ে উঠতে পারেন। কোথায় পরিবর্তন বা উন্নতি প্রয়োজন তা উৎপাদনের প্রসেসগুলোর সাথে সরাসরি সম্পৃক্ত কর্মীরা ভাল বলতে পারেন। কাজেই বড় বড় চিন্তার বদলে কর্মীদের ক্ষীণ চিন্তা (lean thinking) কার্যকর ভূমিকা রাখতে সক্ষম হতেও পারে। প্রতিদিন ছোট ছোট চিন্তা কর এবং ছোট ছোট গুণগত পরিবর্তন আনো—এটাই কাইযেনের কথা। বড় কর্তারা বা বিশেষজ্ঞ উপদেষ্টারা নিঃসন্দেহে অতি প্রয়োজনীয়; কিন্তু প্রথাগত প্রতিষ্ঠানে কর্মীবাহিনীর জন্য পরিবর্তন-পরিকলপনায় সৃজনশীল ভূমিকা রাখার কোনো প্ল্যাটফর্ম রাখা হয় না। কাইযেন ইভেন্ট ডিজাইন ও বাস্তবায়নে বাস্তবে কর্মরত কর্মীদেরকেই টিম সদস্য হিসেবে রাখা হয় এবং তাদের মতামত আহ্বান করা হয় ও গ্রহণ করা হয়। এতে ফ্রন্ট লাইন ওয়ার্কারা চিন্তা করতে ও সমাধান খুঁজতে উৎসাহিত হয়, এক্সেকিউটিভের একের অগাধ জ্ঞানের সাথে ওয়ার্কারদের দশের প্রজ্ঞার সম্মিলন ইনক্লুসিভ ডিসিশন মেকিংকে সম্ভব করে; এতে সকলের উৎসাহ ও উদ্দীপনাও বাড়ে। কাইজেন প্রতিষ্ঠানে নেতৃত্ব ও কর্মবল উভয়েই নিজ নিজ ক্ষেত্রে উৎসাহী ও উদ্ভাবনী হয়ে উঠে এবং দুয়ের সমন্বয় ঘটে।